Държавен вестник, бр. 51, 2009 г., стр. 11

Б Р О Й  51
Д Ъ Р Ж А В Е Н   В Е С Т Н И К
С Т Р .  11
ПРАВИЛНИК
за устройството и дейността на Военномеди-
цинската академия
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат устройство-
то, дейността, управлението и финансирането
на Военномедицинската академия.
Чл. 2. (1) Военномедицинската академия е
лечебно заведение по чл. 5, ал. 1 от Закона за
лечебните заведения към Министерството на
отбраната за извънболнична и болнична помощ
и за осъществяване на военномедицинска екс-
пертиза по Закона за отбраната и въоръжените
сили на Република България (ЗОВСРБ).
(2) Военномедицинската академия осъщест-
вява военнонаучна и военноучебна подготовка в
съответствие с чл. 92, ал. 2 ЗОВСРБ, чл. 90 от
Закона за лечебните заведения и чл. 80 във връз-
ка с чл. 47 от Закона за висшето образование.
Чл. 3. (1) Военномедицинската академия е
юридическо лице на бюджетна издръжка със
седалище в София.
(2) Военномедицинската академия има свое
знаме, печат и празник—1 декември.
(3) Военномедицинската академия включва
в структурата си:
1. ръководство и централна администрация;
2. болници, както следва:
а) Многопрофилна болница за активно ле-
чение—София;
б) Многопрофилна болница за активно ле-
чение—Варна;
в) Многопрофилна болница за активно ле-
чение—Пловдив;
г) Многопрофилна болница за активно ле-
чение—Плевен;
д) Многопрофилна болница за активно ле-
чение—Сливен;
е) Болница за долекуване, продължително
лечение и рехабилитация—Банкя;
ж) Болница за долекуване, продължително
лечение и рехабилитация—Хисаря;
з) Болница за долекуване, продължително
лечение и рехабилитация—Поморие;
3. медицински пунктове, както следва:
а) медицинските пунктове към централната
администрация на Министерството на отбра-
ната, служба “Военна информация” и служба
“Военна полиция” към министъра на отбрана-
та, Националната разузнавателна служба и
Националната служба за охрана;
б) медицинския пункт в Държавна агенция
“Национална сигурност”;
в) медицинските пунктове във войсковите
формирования от Българската армия, във Во-
енна академия “Г. С. Раковски” и висшите во-
енни училища;
4. специализирани звена, както следва:
а) Военномедицинския отряд за бързо реа-
гиране;
б) Научноприложния център по военноме-
дицинска експертиза и авиационна и морска
медицина;
в) Центъра за психично здраве и превенция;
г) Научноприложния център по военна епи-
демиология и хигиена;
д) Научноизследователския център по радио-
логична, биологична и химическа защита.
(4) Структурните звена по ал. 3 не са юриди-
чески лица.
(5) Числеността на персонала на Военноме-
дицинската академия се определя с акт на Ми-
нистерския съвет.
(6) Военномедицинската академия е второ-
степенен разпоредител с бюджетни кредити към
министъра на отбраната.
(7) Длъжностното разписание на Военноме-
дицинската академия се утвърждава от минис-
търа на отбраната по предложение на начални-
ка на академията.
Чл. 4. (1) Организацията на дейността и вът-
решният ред в лечебните заведения по чл. 3, ал. 3,
т. 2 и специализираните звена по чл. 3, ал. 3, т. 4
се определят с правилници, утвърдени от начал-
ника на Военномедицинската академия.
(2) Правилниците на медицинските пункто-
ве по чл. 3, ал. 3, т. 3, буква “а” се утвърждават
от началника на Военномедицинската акаде-
мия съгласувано с ръководителите на съответ-
ните служби, а по чл. 3, ал. 3, т. 3, буква “б”—от
председателя на държавна агенция “Национал-
на сигурност”.
(3) Правилникът на медицинските пунктове
по чл. 3, ал. 3, т. 3, буква “в” се утвърждава от
началника на Военномедицинската академия
съгласувано с началника на отбраната.
Чл. 5. (1) Военномедицинската академия:
1. извършва уникални за страната диагностич-
но-лечебни и научноприложни дейности, както и
медицински научни изследвания по прилагането
на съвременни медицински технологии;
2. осъществява първична извънболнична и
специализирана болнична медицинска помощ,
профилактика и рехабилитация на военнослу-
жещи, цивилни служители и граждани;
3. разработва нови методи и средства за за-
щита на Българската армия и населението от
ядрени, химически и биологически фактори на
поражение;
4. подготвя медицински и немедицински
кадри за предотвратяване и ликвидиране на
последици от бедствия;
5. извършва експертиза на годност за военна
служба и за годност за военновременна служба;
6. осъществява научноизследователска и
практичноприложна дейност в областта на пси-
хичното здраве, както и психологически под-
бор на военнослужещи и цивилни служители;
7. осъществява хигиенен и противоепидеми-
чен контрол в обекти в структурите на Минис-
терството на отбраната по чл. 77, ал. 2  ЗОВСРБ,
Националната разузнавателна служба, Нацио-
налната служба за охрана и Държавна агенция
“Национална сигурност”;